સૌમ્યા વર્ધાને ધાર્મિક અને જ્યોતિષિય માહિતી અને સેવા પૂરી પાડવા માટે 'શુભપુજા' નામની ઓનલાઈન સેવા શરૂ કરી. તે કેપીએમજી અને ઈવાય સાથે કામ કરતી હતી પણ તેની અંગત મિત્રનું મોત થતાં તથા તેના પરિવારજનોને તેની અંતિમવિધિ કરવામાં પડેલી મુશ્કેલીઓ જોયા બાદ તેણે નોકરીઓના વિચાર માંડી વાળ્યા. તેણે આ ક્ષેત્રમાં તક દેખાઈ જેના દ્વારા લોકોને પારદર્શક, સાચી માહિતી અને સેવાઓ મળે તથા ખોટી કામગીરીને અટકાવી શકાય. તેણે વેદિક એસ્ટ્રોલોજીનો કોર્સ કર્યો અને બાદમાં પંડિતોની એક આખી ટીમ ઓનલાઈન કન્સલ્ટેશન માટે તૈયાર કરી દીધી. ટીવી ચેનલ સાથેની પાર્ટનરશીપ દ્વારા પણ તેમને ખૂબ જ મોટું માર્કેટ મળ્યું.